שלמה מגדסי

שלמה מגדסי (נולד ב-22 בינואר 1954) הוא פרופסור מן המניין לכימיה באוניברסיטה העברית בירושלים. כמו כן, שהה במעמד של פרופסור-אורח באוניברסיטה הטכנולוגית של נאניאנג בסינגפור, ובאוניברסיטת המדע והטכנולוגיה של סין בסין. מגדסי נולד וגדל ברמלה. הוריו, שמחה ונעים, עלו ב-1950 מעיראק. למגדסי שתי אחיות, רוחמה ואורנה. הוא למד בתיכון האזורי רמלה - לוד (סיים ב-1972). בשנים 1972–1975 שירת שירות צבאי וגם סיים קורס קצינים. לאחר תום שירותו, עבר לירושלים והחל ללמוד כימיה באוניברסיטה העברית, שבה למד לתארים ראשון, שני ושלישי. בשנים 1975–1978 למד לתואר ראשון בכימיה. בשנים 1978–1980 למד לתואר שני בכימיה יישומית, ואת עבודת הגמר כתב בהנחיית פרופ' נסים גרתי. בשנים 1980–1984 למד לתואר שלישי. את עבודת הדוקטור שעסקה באמולסיות כפולות כטכניקה לשחרור מבוקר של תרופות, כתב גם כן בהנחיית פרופ' נסים גרתי. לאחר סיום לימודיו, נסע בשנים 1984–1986 לארצות הברית לפוסט-דוק בבית הספר לרוקחות ובמחלקה להנדסה כימית באוניברסיטת המדינה של אוהיו. ב-1986 חזר לישראל ומונה כחבר סגל בדרגת מרצה במרכז קזאלי לכימיה יישומית באוניברסיטה העברית. משנת 2005 הוא מכהן כפרופסור מן המניין. עד כה הדריך 80 סטודנטים לתואר שני, 24 סטודנטים לתואר שלישי, וכ-30 פוסט-דוקטורנטים. מגדסי, יחד עם קבוצת המחקר שלו באוניברסיטה העברית, עוסק בכימיה של חומרים בממדים קטנים, מדע חומרים וננוטכנולוגיה, ויישומים בתחומים שונים, בעיקר בתהליכי הדפסה וציפויים, ובמערכות הולכה חכמות של חומרים פעילים. מחקרו מתמקד בפיתוח תהליכים ליצירת טיפות או חלקיקים חדשים, וחקר מנגנוני ייצובם במערכות נוזליות. היישומים של מחקריו הם בתחומים מגוונים, כמו: חומרים להדפסה תלת־ממדית, הפקת אנרגיה סולרית, אלקטרוניקה מודפסת, גלאים ורובוטים רכים, מערכות הולכה לקוסמטיקה, ותוספי מזון. רבים ממחקריו הבשילו למוצרים ותהליכים בתעשייה המקומית והעולמית, ולהקמת חברות הזנק. בתחום האלקטרוניקה המודפסת מחקרו עוסק ביצירת ננו-חומרים המבוססים על כסף ונחושת, אשר מוסחרו לשתי חברות, בישראל ובסינגפור. בתחום הדפסת הזרקת דיו הוא פיתח חומרים המבוססים על חלקיקי זכוכית תת-מיקרונים, והביאו להקמת חברה להדפסת זכוכיות עמידות. בתחום האנרגיה הסולרית פותחו ציפויים המאפשרים קליטת קרינה יעילה והפיכתה לחשמל באמצעות טורבינות. בתחום מערכות הולכה פותחו מספר מוצרים קוסמטיים מבוססי חומרים מים המלח, ותוספי מזון מבוססי שמן רימונים, כולם מכילים טיפות או חלקיקים בגדלים ננומטרים. 1990 - Mauricio Richter Award 2005 - Kaye Award for Innovation: Glass inks 2010 - Enrique Berman Chair in Solar Energy 2014 - Kaye Award for innovation - Transparent conductive electrodes 2014 - Untold News Award - Flexible touch screens 2015 - Israel Chemical Society Award for Technological Innovations 2016 - European Colloid and Interface Society: Solvay Award 2024 - פרס לנדאו בתחום המדעים במקביל לעיסוקו במחקר, מילא מגדסי תפקידי ניהול אקדמי באוניברסיטה העברית. להלן הבולטים שבהם: 2014-2010 - מנהל מכון קזאלי לכימיה שימושית 2019-2016 - ראש המכון לכימיה מ-2016 - המייסד וראש המרכז להדפסות פונקציונליות ותלת־ממדיות מ-2019 - יושב ראש מרכז היזמות (ASPER - HUJI Innovate) מ-2021 - יושב ראש קרן קזאלי נשוי לצילה תורי-מגדסי פסיכולוגית חינוכית בכירה, ובעבר סגנית מנהלת השירות הפסיכולוגי חינוכי (שפ"ח) בעיריית ירושלים. אב לשניים. מתגורר בשכונת עיר גנים בירושלים. Magdassi S, (Ed.). Surface Activity of Proteins: Chemical and Physicochemical Modifications. Dekker; 1996 Magdassi S, Touitou E. (Eds.), Novel Cosmetic Delivery Systems. Marcel Dekker; 1999 Magdassi S, (Ed.). Special Issue on a Collection of Papers presented at the 15th European Chemistry at Interfaces Conference, held 18-22 October 1998 in Jerusalem, Israel. Elsevier; 2000 Magdassi S (ed). The chemistry of inkjet inks. Magdassi, Shlomo. Singapore: World Scientific Publishing Company; 2010 S.Magdassi, Kamyshny A (eds.). Nanomaterials for functional and 3D printing. Wiley; 2017 מגדסי כתב מעל 350 מאמרים ופרקים בספרים מדעיים. להלן הבולטים שבהם: S. Magdassi, M. Grouchko, O. Berezin, and A. Kamyshny, Triggering the Sintering of Silver Nanoparticles at Room Temperature, ACS Nano, 4, 1943–1948, (2010). M. Grouchko, P. Roitman, X. Zhu, I. Popov, A. Kamyshny, H. Su, S. Magdassi, Merging of metal nanoparticles driven by selective wettability of silver nanostructures, Nature Communications,5, article number:2994, (2014). https://www.nature.com/articles/ncomms3994 . M, Zarek, M. Layani, I. Cooperstein, E. Sachyani, D. Cohn and S. Magdassi, 3D Printing of Shape Memory Polymers for Flexible Electronic Devices, Advanced Materials, 28, 4449–4454 (2016), https://pubmed.ncbi.nlm.nih.gov/26402320/. D. K. Patel, A. H. Sakhaei, M. Layani, B. Zhang, Q. Ge and S. Magdassi, Highly Stretchable and UV Curable Elastomers for Digital Light Processing Based 3D Printing", Advanced Materials, 29, 1606000, (2017), https://onlinelibrary.wiley.com/doi/abs/10.1002/adma.201606000 E. Sachyani Keneth, G. Scalet, M. Layani, G. Tibi, A. Degani, F. Auricchio and S. Magdassi, Pre-programed tri-layer electro-thermal actuators composed of shape memory polymer and CNTs, Soft Robotics 2019, https://www.liebertpub.com/doi/10.1089/soro.2018.0159 Cooperstein, S.R.K. C. Indukuri, A. Bouketov, U. Levy, and S. Magdassi, 3D Printing of Micron-Sized Transparent Ceramics with Optical Gain on Demand Properties, Advanced Materials. (2020), 2001675, https://onlinelibrary.wiley.com/doi/10.1002/adma.202001675. M. Caprioli, Ignazio Roppolo, A. Chiappone, L. Larush, C. Fabrizio Pirri and S. Magdassi, 3D-printed self-healing hydrogels via Digital Light Processing, Communications,12, 2462 (2021), https://www.nature.com/articles/s41467-021-22802-z על שמו של מגדסי רשומות 90 המצאות, מעל 300 בקשות לפטנטים, ומתוכן 70 פטנטים רשומים (מהם 41 פטנטים בארצות הברית). פירוט הפטנטים מצוי בדף האישי שלו באתר האוניברסיטה העברית. לאור הישגיו בתחום הפטנטים, הוא נבחר לאחרונה, בארצות הברית, כחבר האקדמיה הלאומית לממציאים (אנ'). מדיה וקבצים בנושא שלמה מגדסי בוויקישיתוף אתר האינטרנט הרשמי של פרופ' שלמה מגדסי (דף אישי) באתר האוניברסיטה העברית (באנגלית) שלמה מגדסי, ברשת החברתית LinkedIn שלמה מגדסי, באתר גוגל סקולר פרופ' שלמה מגדסי - צעצועים, בתים ואפילו איברי גוף: המהפכה של הדפסת התלת-ממד, סרטון באתר יוטיוב, 20.09.2021 פרופ' שלמה מגדסי - הרצאה על הדפסת תלת מימד (באנגלית), סרטון באתר יוטיוב, 21.12.2021 שלמה מגדסי, אמולסיות כפולות של מים בשמן במים כטכניקה לשחרור מבוקר של תרופות (בהדרכת ד"ר נסים גרתי), ירושלים: האוניברסיטה העברית, המכון לכימיה, מרכז קזאלי לכימיה יישומית, 1984 ynet (2024-06-30). "קובי אוז ושמעון אדף הם בין הזוכים בפרס לנדאו 2024". Ynet. נבדק ב-2024-07-01. פירוט רשימת הפטנטים הרשמיים שעל שמו של מגדסי:https://scholars.huji.ac.il/magdassi/publications/type/patents